Battlefield Hardline

Battlefield Hardline er et førstepersonsskytespill utviklet av Visceral Games sammen med DICE og utgitt av Electronic Arts. Det ble utgitt i mars 2015 for Microsoft Windows, PlayStation 3, PlayStation 4, Xbox 360 og Xbox One. I motsetning til tidligere spill i Battlefield-serien, så fokuserer Hardline på kriminalitet, ran og politi istedenfor militær krigføring.

Spillet fikk blandede anmeldelser da det ble utgitt; flere kritikere roste spillet for dets flerspiller men kritiserte spillets handling og narrativ.

 Spillet 
Spillets fokus er krigen mot kriminalitet, og velger å gå fra det militære fokuset som de andre spillene i serien hadde. På grunn av dette er de to partene i spillet politiet og kriminelle grupper. Spillere har tilgang til flere våpen og kjøretøy av militær grad, i tillegg til politi utstyr som tasere og håndjern.

Hardline har også «Levolution»-mekanikken fra Battlefield 4. For eksempel, på banen «Downtown» kan spillere på en kran til å krasje inn i en bygning, som vil rive ned deler av bygningen ned på gatene i Los Angeles. I motsetning til Battlefield 4, har Hardline flere hendelser som involverer Levolution per bane, mens Battlefield 4 ville som oftest bare ha en hendelser per bane, mens noen ikke hadde det en gang.

Flere nye spillmoduser ble introdusert i Hardline, blant annet «Heist», «Rescue», «Hotwire», «Blood Money» og «Crosshair».

Visceral Games designet spillet slik at enspillerkampanjen ikke var lineær, i håpet om å lage en bedre opplevelse enn de tidligere spillene i serien. Enspillerkampanjen deler opp innholdet sitt i episoder hvor spillerens valg kan drastisk forandre utfallet fra situasjonene spilleren blir satt i, og spillet senere.

 Utvikling 
Battlefield Hardline ble annonsert for første gang med på EAs blogg av Steve Papoutsis. Spillet skulle egentlig bli annonsert ved Electronic Entertainment Expo i 2014, men denne informasjonen ble utgitt tidligere enn den skulle. Traileren som ble utgitt refererer til spillet som «Omaha».

14. juni 2014 ble betaversjonen av spillet offentliggjort, kort tid etter en offentlig annonsering ved Electronic Entertainment Expo i 2014. Betaen sluttet 26. juni 2014.

Under Electronic Entertainment Expo i 2014 bekreftet EA at spillet ville kjøre med en oppløsning på 1080p på PlayStation 4, og siktet på å få til det samme på Xbox One. 8. mars avkreftet Visceral Games det EA tidligere hadde sagt, og sa at spillet bare ville kjøre med en oppløsning på 900p på PlayStation 4, mens Xbox One-versjonen ville kjøre med en enda lavere oppløsning, 720p. 3. februar 2015 ble betaversjonen av spillet tilgjengelig på alle plattformer. Rundt syv millioner spillere deltok i betaen og ble generelt godt mottatt av kritikere og spillere. 24. februar 2015 bekreftet at spillet var mer eller mindre ferdig og skulle bare forberedes for produksjon og utgivelse.

 Utgivelse 
22. juli 2014 annonserte EA at de ville utsette utgivelsen av Battlefield Hardline fra 21. oktober 2014 til 17. mars 2015. Dette var fordi EA ville implementere noen forandringer foreslått i tilbakemeldingene fra spillere som spilte betaversjonen av spillet.

Premium-versjonen av spillet ble annonsert 2. mars 2015. Spillere som kjøper Premium-versjonen får flere ting i spillet, for det meste kosmetiske ting. Samme dag ble de kommende utvidelsespakkene annonsert, kalt Criminal Activity, Robbery, Getaway og Betrayal. Premium-spillere fikk tilgang til disse utvidelsespakkene to uke før alle andre spillere, på samme måte som i Battlefield 4. Fire nye baner og flere nye kjøretøy ble sluppet ut med Criminal Activity utvidelsespakken. En ny spillmodus kalt «Bounty Hunter» ble også sluppet ut. Utvidelsespakken ble sluppet ut juni 2015. Den andre utvidelsespakken, Robbery, introduserer nye spillmoduser og våpen. Den ble sluppet ut i september 2015.

 Mottagelse 

 Anmeldelser 

Battlefield Hardline fikk generelt blandet mottagelse fra kritikere. GameRankings og Metacritic ga Xbox One-versjonen av spillet 75,00 % basert på 18 anmeldelser og 71 poeng av 100 mulige basert på 27 anmeldelser. Microsoft Windows-versjonen fikk 73,88 % basert på 16 anmeldelser og 71 poeng av 100 mulige basert på 31 anmeldelser, mens PlayStation 4-versjonen fikk 73,16 % basert på 38 anmeldelser og 73 poeng av 100 mulige basert på 46 anmeldelser.

 Salg 
Forhandlerversjonen av Battlefield Hardline nådde toppen av listen over mest solgte programvare i Storbritannia i løpet av den første uken det ble sluppet ut. Det ble også det bestselgende spillet i Storbritannia i 2015. Ifølge NPD Group var spillet det bestselgende spillet i mars 2015 i USA.

 Referanser 

 Eksterne lenker 


Kategori:Battlefield
Kategori:Dataspill fra 2015
Kategori:Windows-spill
Kategori:PlayStation 3-spill
Kategori:PlayStation 4-spill
Kategori:Xbox 360-spill
Kategori:Xbox One-spill
Kategori:Dataspill utviklet i USA